নিজস্ব প্রতিবেদন : আজ খুশির ইদ। সম্প্রীতির উত্‍সব। সকাল থেকেই শহর থেকে জেলা, সর্বত্রই চলছে নমাজ পাঠ। এদিন সকাল ৬.৪৫ মিনিটে কলকাতার নাখোদা মসজিদে নমাজ পাঠ হয়েছে। নারকেলডাঙা ব্রিজের কাছে দারুল সালাম মসজিদে নমাজ পাঠের সময় সকাল ৮টা। বেলগাছিয়া ব্রিজে নমাজ পাঠ হয় সকাল ৮.৩০টায়। নমাজ পাঠ হয় রেড রোড ও পার্ক সার্কাস ময়দানেও। ইদ উপলক্ষে এদিন দিনভর অনুষ্ঠান রয়েছে কলকাতা শহরজুড়ে। দুপুর ৩টের সময় পার্ক সার্কাস সাত নম্বর ক্রশিং থেকে শোভাযাত্রা বেরবে। শোভাযাত্রা শেষ হবে ময়দানে প্রেস ক্লাবের কাছে। পার্ক স্ট্রিট, মল্লিকবাজার হয়ে এজেসি বোস রোড দিয়ে বেকবাগান হয়ে এক্সাইড মোড় দিয়ে চৌরঙ্গি রোড থেকে মেয়ো রোডে পৌঁছবে শোভাযাত্রা। বিকেল ৫টায় দক্ষিণ কলকাতা সাংসদের উদ্যোগে রয়েছে কার শোভাযাত্রা।